PA Lelaki Kerek

P.A Lelaki Kerek  merupakan sebuah siri drama televisyen Malaysia 2022 arahan Haris Kadir dibintangi oleh Johan As'ari, Jasmine Suraya, dan Syafie Naswip. Siri ini memulakan tayangan perdana di Drama Okey, TV Okey bermula 4 Mei 2022 menggantikan Imamku Okey.

Sinopsis 
Kebahagiaan Tengku Irfan Haiqal diragut selepas dia terlibat dalam satu kemalangan. Dia menyimpan perasaan benci dan dendam. Kehadiran Irdina Asyikin telah merubah keseluruhan hidupnya. Gadis itu suka melawan, degil dan tidak mendengar kata. Ada saja alasan yang diberi oleh gadis itu.

Bagi Irdina Asyikin, menjadi pembantu peribadi kepada Tengku Irfan Haiqal tidak semudah yang disangka. Pemuda itu seorang yang 'kerek', poyo dan suka berubah angin. Mahu tidak mahu, terpaksa juga dia melayan kerenah lelaki 'kerek' itu. Selama beberapa bulan menjadi pembantu peribadi, Irdina Asyikin dikhabarkan dengan satu kebenaran. Sejak dari itu, dia dirantai dan diperhatikan. Demi satu pembebasan, perjanjian perlu dibuat.

Perjanjian apakah yang dibuat oleh Irdina Asyikin? Berjayakah Irdina Asyikin membebaskan diri? Dapatkah Tengku Irfan Haiqal menuntut keadilan buat dirinya sendiri?

Pelakon 
 Johan As'ari sebagai Tengku Irfan
 Jasmine Suraya sebagai Irdina Asyikin
 Syafie Naswip sebagai Naufal
 Wan Sharmila sebagai Melisa
 Afifah Nasir sebagai Imelda
 Adi Putra sebagai Irshad
 Khairil Anwar Aman sebagai Tengku Iqbal

Rujukan 

Drama Melayu 2022
Drama adaptasi novel di Malaysia